recursal/SuperWikiNEXT-32B huggingface dataset:
**குத்தாலம் பி.கல்யாணம்** (*P. Kalayanam Kuttalam*) இந்தியாவின் தமிழ்நாடு மாநிலத்தைச் சேர்ந்த ஓர் அரசியல்வாதியாவார். திராவிட முன்னேற்றக் கழகத்தின் தலைமை தேர்தல் பணிக்குழு செயலாளராகச் செயல்பட்டார். 1984, 1989, 1991 ஆகிய ஆண்டுகளில் நடந்த மக்களவை தேர்தலில் மயிலாடுதுறை மக்களவைத் தொகுதியில் தி.மு.க கட்சியின் சார்பில் போட்டியிட்டார். நாகை வடக்கு மாவட்ட திமுக செயலாளராகவும் இவர் இருந்துள்ளார். 1996 ஆம் ஆண்டு நடந்த சட்டமன்றத் தேர்தலில், குத்தாலம் தொகுதியில் போட்டியிட்டு தமிழக சட்டபேரவை உறுப்பினராக தேர்ந்தெடுக்கப்பட்டார். இவருக்கு 2018 ஆம் ஆண்டு திமுக முப்பெரும் விழாவில் கலைஞர் விருது வழங்கப்பட்டது. இவரது மகன் குத்தாலம் க. அன்பழகனும் 1996 ஆம் ஆண்டில் குத்தாலம் தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டார். இவர் திமுகவின் கொள்கை பரப்புகுழு துணைச் செயலாளராக உள்ளார்.

மேற்கோள்கள்
-----------

1. ↑  "தேர்தல் பணி சரிவர செய்யாத தேனி மாவட்ட திமுக செயலாளர் நீக்கம் : கட்சி தலைமை அதிரடி". Archived from the original on 2019-02-20. பார்க்கப்பட்ட நாள் 5 ஆகத்து 2016.
2. ↑  "மாவட்டக் கழகச் செயலாளர்கள்". Archived from the original on 2015-07-11. பார்க்கப்பட்ட நாள் 20 ஆகத்து 2015.
3. ↑  "தமிழ்நாடு சட்டப்பேரவை உறுப்பினர்கள் 1996" (PDF). தமிழக அரசு விவர தொகுப்பு அகராதி. Archived from the original (PDF) on 2013-04-02. பார்க்கப்பட்ட நாள் 2013-10-19.
4. ↑  "விழுப்புரத்தில் தி.மு.க. முப்பெரும் விழா". பார்க்கப்பட்ட நாள் 16 செப்டம்பர் 2018. `{{cite web}}`: Check date values in: `|accessdate=` (help)
5. ↑  "Statistical Report on General Election, 1996" (PDF). Election Commission of India. p. 9. Archived from the original (PDF) on 7 October 2010. பார்க்கப்பட்ட நாள் 2017-05-06.
**பிரபா ராவ்** (4 மார்ச் 1935 - 26 ஏப்ரல் 2010) ஒரு இந்திய அரசியல்வாதி ஆவார். தான் இறக்கும் போது ராஜஸ்தான் மாநில ஆளுநராக இருந்தார். சிம்லாவில் 25 சனவரி 2010 அன்று ஊர்மிளா சிங் பொறுப்பேற்ற பின்னர் இமாச்சலப் பிரதேச ஆளுநரிடமிருந்து இடமாற்றம் செய்யப்பட்ட பின்னர் இவர் ராஜஸ்தான் ஆளுநராக நியமிக்கப்பட்டார். ஆரம்பத்தில் ராஜஸ்தான் ஆளுநர் எஸ். கே. சிங் இறந்ததைத் தொடர்ந்து,இவருக்கு ராஜஸ்தான் ஆளுநராக கூடுதல் பொறுப்பு கிடைத்தது, இமாச்சல பிரதேச ஆளுநரின் பொறுப்பும் கிடைத்தது. இவர் 2008 சூலை 19 முதல் இமாச்சல பிரதேசத்தின் ஆளுநராக இருந்தார். இவர், மகாராட்டிரா காங்கிரசு கமிட்டியின் முன்னாள் தலைவராகவும் இருந்தார். இவர் வர்தாவைச் சேர்ந்தவர் ஆவார். இவருக்கு அருண் வாசு என்ற சகோதரர் உள்ளார்.

இவர் மகாராஷ்டிராவில் உள்ள வர்தாவிலிருந்து (மக்களவைத் தொகுதி) தேர்ந்தெடுக்கப்பட்டார். 1972 ஆம் ஆண்டில் புல்கானில் இருந்து முதல் முறையாக மகாராட்டிரா சட்டமன்றத்திற்கு தேர்ந்தெடுக்கப்பட்டார்.

இவர் ஒரு முன்னாள் விளையாட்டு வீரர் மற்றும் நீளம் தாண்டுதல், உயரம் தாண்டுதல், தடைகள், தட்டு எறிதல் மற்றும் ஓட்டப்பந்தயத்தில் மகாராட்டிரா மாநிலம் சார்பாக விளையாடியிருந்தார். இவர் ஒரு இசைக்கலைஞராகவும் இருந்தார், மேலும் அரசியல் மற்றும் இசையில் முதுகலைப் பட்டம் பெற்றிருந்தார்.

புது தில்லியில் உள்ள ஜோத்பூர் வீட்டில் மாரடைப்பால் பிரபா ராவ் 26 ஏப்ரல் 2010 அன்று இறந்தார். இறக்கும் தருவாயில் ராஜஸ்தானின் இரண்டாவது ஆளுநராக இருந்தார்.

குறிப்புகள்
-----------

1. ↑  "President appoints Governors". Press Information Bureau, New Delhi Press release dated 16 January 2010. பார்க்கப்பட்ட நாள் 22 October 2013.
2. ↑  "GOVERNOR OF HIMACHAL PRADESH GETS ADDITIONAL CHARGE OF RAJASTHAN". Rashtrapati Bhavan, New Delhi Press Release Dated. 02-12-2009. Archived from the original on 23 அக்டோபர் 2013. பார்க்கப்பட்ட நாள் 22 October 2013. `{{cite web}}`: Check date values in: `|date=` (help)
3. ↑  Lok Sabha Members – Prabha Rau Profile பரணிடப்பட்டது 3 சூலை 2011 at the வந்தவழி இயந்திரம் *Lok Sabha*
4. ↑  Rajasthan Governor Prabha Rau passes away
[*தொடர்பிழந்த இணைப்பு*] *The Hindu*
**நாட்டுப்புற நாயகன்** (***Nattupura Nayagan***), ராம நாராயணன் இயக்கி, 1997 ஆம் ஆண்டு வெளிவந்த இந்தியத் தமிழ்த் திரைப்படமாகும். செல்வா, ஸ்வாதி மற்றும் பலர் நடித்துள்ளனர். எஸ். ஏ. ராஜ்குமார் இசையமைத்த இப்படம், 4 ஜூலை 1997 ஆம் தேதி வெளிவந்தது.

நடிகர்கள்
---------

* செல்வா - அல்லிமுத்து
* ஸ்வாதி - ரஞ்சனி
* ஆர். சுந்தர்ராஜன் - சிக்கல் சிங்காரவேலன் (அல்லிமுத்து அப்பா)
* கரை சுப்பையா - நாதஸ்வர வித்வான்
* மணிவண்ணன்
* மா. நா. நம்பியார் - குப்புசாமி
* வெண்ணிற ஆடை மூர்த்தி
* ஜெய்கணேஷ்- பண்ணையார் (ரஞ்சனி அப்பா)
* சரோஜாதேவி- ராதா (ரஞ்சனி அம்மா)
* கோவை சரளா - பவளக்கொடி (அல்லிமுத்து அம்மா)
* மனோ
* குமரிமுத்து
* ஜோதி மீனா - வள்ளி
* பெரிய கருப்பு தேவர்
* போண்டா மணி
* மார்த்தாண்டம்
* குள்ளமணி
* ஆர். கே. - மருத்துவர்

கதைச்சுருக்கம்
--------------

கிராமத்தை சார்ந்த கரகாட்ட குழுவின் முக்கிய வித்வான் அல்லிமுத்து (செல்வா). லண்டனில் படித்த ரஞ்சனி (ஸ்வாதி) தனது கிராமத்திற்கு திரும்புகிறாள். அவள் பணக்கார பண்ணையாரின் மகளாவாள். அதிக வேறுபாடுகள் இருந்தாலும், அல்லிமுத்துவும் ரஞ்சனியும் காதலில் விழிக்கிறார்கள்.

அவ்வாறாக ஒரு முறை, டெல்லியில் வாசிக்கும் பொழுது பிரித்தானிய பெண் ஒருத்தியை சந்திக்கிறான் அல்லிமுத்து. ரஞ்சனியை புறக்கணித்து, அந்த பிரித்தானிய பெண்ணுடன் அதிக நேரம் அல்லிமுத்து செலவிடுவதால், மனமுடைந்து போகிறாள் ரஞ்சனி. மேலும் அல்லிமுத்து ரஞ்சனியை காதல் செய்யவில்லை என்று கூறி ரத்த வாந்தி எடுத்து மயங்கி விழுகிறான் அல்லிமுத்து. டெல்லியில் நடந்தது என்னவென்று அந்த பிரித்தானிய பெண் ரஞ்சனியிடம் கூறுகிறாள்.

டெல்லியில் கரகாட்டம் சொல்லிக்கொடுக்கும் பொழுது ரத்தத்துடன் இருமிய அல்லிமுத்துவை மருத்துவர்கள் சோதனை செய்து, ரத்தப் புற்றுநோய் இருப்பதாக தெரிவித்தனர். அதை ரஞ்சனியிடமிருந்து மறைக்க முடிவு செய்து, ரஞ்சனி வெறுக்கும் வண்ணம் நடந்து கொண்டான் அல்லிமுத்து.

பின்னர், லண்டனில் இருந்து மருத்துவர்கள் வரவழைக்கப்பட்டு, புற்றுநோய்க்கு சிகிச்சை அளிக்கப்பட்டு, அல்லிமுத்து குணமடைந்தானா என்பதே மீதிக் கதையாகும்.

இசை
---

கங்கை அமரன், ஆர். சுந்தர்ராஜன், கஸ்தூரி ராஜா, அகத்தியன், இ.எஸ். மூர்த்தி, ராம நாராயணன் எழுதிய பாடல்களுக்கு, எஸ். ஏ. ராஜ்குமார் இசை அமைத்தார்.

1. ஆணையிடு - மலேசியா வாசுதேவன்
2. ஆறுரு வீதியிலே - யுகேந்திரன், தேவி
3. தூ தூ துபிதூ - அனுபமா
4. நேத்து புடிச்ச - கே. எஸ். சித்ரா, சுரேஷ் பீட்டர்ஸ்
5. தேவர் பொறந்த - டி. எல். மகராஜன், தேவி
6. வெத்தல வெத்தல - மனோ, சுவர்ணலதா

படக்குழுவினர்
-------------

இயக்கம்/திரைக்கதை - ராம நாராயணன்

தயாரிப்பு - ராம சுப்பையா, கருமாரி கந்தசாமி, ஜே. துரை

வசனம் - புகழ்மணி

ஒளிப்பதிவு - பேபி பிலிப்ஸ்

தொகுப்பு - பாபு ராஜ்

மேற்கோள்கள்
-----------

1. ↑  "spicyonion.com".
2. ↑  "www.jointscene.com". Archived from the original on 2010-12-23. பார்க்கப்பட்ட நாள் 2019-02-24.`{{cite web}}`: CS1 maint: unfit URL (link)
3. ↑  "www.cinesouth.com". Archived from the original on 2010-12-25. பார்க்கப்பட்ட நாள் 2019-02-24.`{{cite web}}`: CS1 maint: unfit URL (link)
4. ↑  "www.indolink.com". Archived from the original on 2013-09-27. பார்க்கப்பட்ட நாள் 2019-02-24.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Raorchestes|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***குமிழ் தவளை*** (***Raorchestes chalazodes***) இது ரகோபோரிடே என்ற குடும்பத்தைச் சேர்ந்த ஒரு தவளை சிற்றினமாகும். இது இந்தியாவின் மேற்குத் தொடர்ச்சி மலைகளில் காணப்படக்கூடியது. மிக அரிதான, அழியும் தருவாயில் உள்ள தவளை ஆகும். 136 ஆண்டுகளுக்குப் பிறகு மேற்குத் தொடர்ச்சி மலையில் உள்ள களக்காடு முண்டந்துறை புலிகள் காப்பகத்தில் மீண்டும் கண்டறியப்பட்டுள்ளது. இத்தவளையின் முட்டை தலைப்பிரட்டையாக மாறாமல், நேரடியாகச் சிறு தவளையாக மாறிவிடும் சிறப்புத்தன்மை கொண்டது.

விளக்கம்
--------

இதில் பெண் தவலையானது 28 மிமீ (1.1 அங்குலம்) நீளமுடையன. இவற்றின் உடல் பச்சை நிறமுடையவையாக இருக்கும். அடிப்பகுதி வெள்ளை நிறத்தோடும், இடுப்புப் பகுதியில் கரு நீல புள்ளிகள் உள்ளன. இதன் தனித்துவமான அடையாளமாக இதன் விழிபடலத்தில் தங்கநிற திட்டுகள் கானப்படும்.

மேற்கோள்கள்
-----------

1. 1 2  வார்ப்புரு:IUCN2013.1
2. 1 2  மு. மதிவாணன் (29 ஏப்ரல் 2017). "காணாமல் போன 'கரகர குரல்'". *கட்டுரை*. இந்து தமிழ். பார்க்கப்பட்ட நாள் 21 பெப்ரவரி 2019. `{{cite web}}`: Check date values in: `|accessdate=` and `|date=` (help)
3. ↑  Frost, Darrel R. (2013). "*Raorchestes chalazodes* (Günther, 1876)". *Amphibian Species of the World 5.6, an Online Reference*. American Museum of Natural History. பார்க்கப்பட்ட நாள் 14 July 2013.
4. ↑  Günther, A. C. L. G. (1876). "Third report on collections of Indian reptiles obtained by the British Museum". *Proceedings of the Zoological Society of London* **1875**: 567–577. .
5. ↑  "Chalazodes bubble-nest frog: *Raorchestes chalazodes*". *Lost Amphibians of India*. பார்க்கப்பட்ட நாள் 11 November 2013.
**பத்திரிகையாளர் மாநாடு** அல்லது **செய்தியாளர் சந்திப்பு** (*press conference* or *news conference*) என்பது ஒரு ஊடக நிகழ்வு ஆகும். இதில் செய்தி உருவாக்குபவர்கள் தாங்கள் நிலைப்பாட்டையும், பேசுவதையும் கேட்க ஊடகவியலாளர்களை அழைக்கிறார்கள். ஊடகவியலாளர்கள் எழுப்பும் கேள்விகளுக்கு பதில் அளிக்கிறார்கள். இதில் இரண்டு அல்லது அதற்கு மேற்பட்ட பேசும் தரப்புகளுக்கு இடையே ஒரு **கூட்டு செய்தியாளர் சந்திப்பு** நடத்தப்படுகிறது.

நடைமுறை
-------

பத்திரிகையாளர் சந்திப்பில், ஒன்று அல்லது அதற்கு மேற்பட்ட பேச்சாளர்கள் சேர்ந்து அறிக்கை ஒன்றை வெளியிடுவதுண்டு. அதைத் தொடர்ந்து செய்தியாளர்களின் கேள்விகள் கேட்க அனுமதிக்கப்படுவர். சில நேரங்களில் அறிக்கை இல்லாமல் கேள்விகளுக்கான பதில்கள் மட்டுமே தெரிவிக்கப்படும்; சில நேரங்களில் எந்த கேள்வியும் அனுமதிக்கப்படாமல் அறிக்கை மட்டுமே வழங்கப்படும்.

எந்த அறிக்கையும் வெளியிடப்படாத, எந்த கேள்வியும் அனுமதிக்கப்படாத ஊடக நிகழ்வானது ஒளிப்படத் தேர்வு (போட்டோ ஆப்) என்று அழைக்கப்படுகிறது. நாடாளுமன்றத்தில் அரசாங்கத்தால் செனட் சபையில் ஒரு சட்டம் இயற்றப்படுவது போன்ற நிகழ்வுகளை ஊடகங்கள் பார்த்து ஒளிப்படங்களை எடுக்க அனுமதித்தல் போன்றவை இதில் அடங்கும்.

அமெரிக்க தொலைக்காட்சி நிலையங்கள் மற்றும் வலைப்பின்னல்கள் பத்திரிகையாளர் சந்திப்புகளுக்கு மிகுந்த முக்கியத்துவம் அளிக்கின்றன: ஏனென்றால் இன்றைய தொலைக்காட்சி செய்தி ஆசிரியர்களுக்கு தொடர்ச்சியாக, எப்போதும் அதிக அளவு காட்சிகளும் செய்திகளும் தேவைப்படுகின்றன.

காட்சியகம்
----------

* தியான்ஜின் சுதந்திர வர்த்தக மண்டலத்தின் செய்தியாளர் சந்திப்புதியான்ஜின் சுதந்திர வர்த்தக மண்டலத்தின் செய்தியாளர் சந்திப்பு
* வெள்ளை மாளிகையில் (12 நவம்பர் 2004) அமெரிக்க ஜனாதிபதி ஜார்ஜ் புஷ் மற்றும் பிரித்தானிய பிரதமர் டோனி பிளேர் ஆகியோரின் கூட்டு செய்தியாளர் சந்திப்பு.வெள்ளை மாளிகையில் (12 நவம்பர் 2004) அமெரிக்க ஜனாதிபதி ஜார்ஜ் புஷ் மற்றும் பிரித்தானிய பிரதமர் டோனி பிளேர் ஆகியோரின் கூட்டு செய்தியாளர் சந்திப்பு.
* நிருபர்கள் ஒரு கேள்வியை கேட்க விரும்புகிறார்கள் என்று சமிக்ஞை செய்ய கையை உயர்த்துகிறார்.நிருபர்கள் ஒரு கேள்வியை கேட்க விரும்புகிறார்கள் என்று சமிக்ஞை செய்ய கையை உயர்த்துகிறார்.
* லூசானில் (2 ஏப்ரல் 2015) ஈரான் அணுசக்தி ஒப்பந்த கட்டமைப்பில் பலதரப்பு பேச்சுவார்த்தைகளைத் தொடர்ந்து ஐரோப்பிய வெளியுறவுக்கான ஐரோப்பிய ஒன்றியத்தின் உயர் பிரதிநிதி மற்றும் ஈரானின் வெளியுறவு அமைச்சரின் செய்தியாளர் சந்திப்பு.லூசானில் (2 ஏப்ரல் 2015) ஈரான் அணுசக்தி ஒப்பந்த கட்டமைப்பில் பலதரப்பு பேச்சுவார்த்தைகளைத் தொடர்ந்து ஐரோப்பிய வெளியுறவுக்கான ஐரோப்பிய ஒன்றியத்தின் உயர் பிரதிநிதி மற்றும் ஈரானின் வெளியுறவு அமைச்சரின் செய்தியாளர் சந்திப்பு.

குறிப்புகள்
-----------

1. ↑  "Canada News Centre - Centre des Nouvelles du Canada". Archived from the original on 2013-11-06. பார்க்கப்பட்ட நாள் 2021-08-19.
**இணைய உலகம்** அல்லது **பொருட்களின் இணையம்** (*Internet of Things*, **IoT**) இயற்பொருட்களின் பிணைப்பாகும் அல்லது "things" மின்னணுவியல், மென்பொருள், உணரிகள் மற்றும் இணைய அணுக்கம் பதிக்கப்பட்ட *இயற்பொருட்களின்* இணையமாகும். இணைய உலகம் என்பது ஒரு கருத்தாக்கம். இந்த கருத்தாக்கத்தில், உலகிலுள்ள அனைத்து வகையான இயற்பொருட்கள் இணையத்துடன் இணைக்கப்பட்டிருக்கிறது. இந்த இணைய உலகத்தில், அனைத்து வகையான இயற்பொருட்கள், மனிதர்களிடையே தகவல் பரிமாரிக் கொள்ளப்படுகிறது .இவற்றின் மூலமாக தரவுகளைச் சேகரிக்கவும் பரிமாறிக் கொள்ளவும் இயலும். இணைய உலகம் வழியே பொருட்களை ஏற்கெனவே உள்ள இணையப் பிணைப்புகள் மூலம் தொலைவிலிருந்து உணரவும் கட்டுப்படுத்தவும் இயலும். இதனூடாக இயல் உலகிற்கும் கணிமய அமைப்புகளுக்கும் இடையே நேரடி ஒருங்கிணைத்தலை ஏற்படுத்தும் வாய்ப்பு கிட்டியுள்ளது. இது திறன் மேம்பாட்டிற்கும் துல்லியத்திற்கும் பொருளியல் ஆதாரத்திற்கும் வழிவகுக்கும். ஒவ்வொரு பொருளையும் தனிப்பட்டு அடையாளப்படுத்தக் கூடியவகையில் பதிக்கப்படும் மின்னணுவமைப்பு இருக்கும்; இவை தற்போது செயற்பாட்டிலுள்ள இணையக் கட்டமைப்புடன் ஒழுங்குபடுத்தப்படும். 2020 ஆண்டுவாக்கில் 50 பில்லியன் பொருட்கள் இணைய உலகில் பங்கேற்கும் என அறிஞர்கள் மதிப்பிடுகின்றனர். சந்தையின் மதிப்பு 80 பில்லியன் டாலர்கள் என மதிப்பிடப்படுகிறது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". Archived from the original on 2015-09-22. பார்க்கப்பட்ட நாள் 2015-09-22.
2. ↑  "Internet of Things Global Standards Initiative". *ITU*. பார்க்கப்பட்ட நாள் 26 June 2015.
3. ↑
4. ↑
5. ↑
6. ↑
7. ↑
8. ↑  "காப்பகப்படுத்தப்பட்ட நகல்" (PDF). Archived from the original (PDF) on 2017-07-11. பார்க்கப்பட்ட நாள் 2015-12-17.
9. ↑  "The Supply Chain: Changing at the Speed of Technology". Archived from the original on 2015-08-22. பார்க்கப்பட்ட நாள் 2015-09-18.
10. ↑  Dave Evans (April 2011). "The Internet of Things: How the Next Evolution of the Internet Is Changing Everything" (PDF). *Cisco*. Archived from the original (PDF) on 6 செப்டம்பர் 2015. பார்க்கப்பட்ட நாள் 4 September 2015. `{{cite web}}`: Check date values in: `|archive-date=` (help)
11. ↑  Toptal - முகப்பு ஸ்மார்ட் ஹோம்: திங்ஸ் இன் தி இன்டர்நேஷனல் ஆஃப் தி திங்ஸ்
**இரா. கோபால்** அல்லது **நக்கீரன் கோபால்**( பிறப்பு: 10 ஏப்ரல், 1959), தமிழகத்தைச் சார்ந்த ஒரு பத்திரிக்கையாளர், இதழாசிரியர் மற்றும் நக்கீரன் வார இதழ் வெளியீட்டாளர்.

விருதுநகர் மாவட்டத்தில் உள்ள  அருப்புக்கோட்டையில் வேளாளர் குடியில் பிறந்த இவர் பல்வேறு நூல்களையும் எழுதியுள்ளார். சந்தன மரக் கடத்தல் வீரப்பன் இருக்கும் இடத்தை மறைத்ததற்காகச் சிறையில் அடைக்கப்பட்டார். கோபால், வீரப்பனுடன் தொடர் நேர்காணல் நடத்தியதால், பிரபல்யமானார். இவர் பல்வேறு நபர்களை வீரப்பன் கடத்திய போது, தமிழக அரசுக்கும் வீரப்பனுக்கும் இடையே பேச்சுவார்த்தை நடத்துவதற்கு உதவியாக இருந்தார்.

சர்ஃபாசி சட்டத்தின் கீழ் கோபாலின் சொத்துக்கள்
---------------------------------------------

முதன்மைக் கட்டுரை: நிதிச் சொத்துக்களைப் பாதுகாத்தல் & மறுகட்டமைத்தல் & பாதுகாப்பு அமலாக்கச் சட்டம் 2002
நக்கீரன்கோபால் சென்னை இந்தியன் வங்கியில் பெற்ற கடனை உரிய தவணையில் திருப்பிச் செலுத்த இயலாத காரணத்தால், கீழ் இந்தியன் வங்கி, நக்கீரன் கோபாலுக்கு 60 நாட்களுக்குள் வட்டியுடன் கடனை கட்ட 29 டிசம்பர் 2021 அன்று எச்சரிக்கை அறிவிக்கை அனுப்பியது. 31 ஆகஸ்டு 2022 அன்று நக்கீரன் கோபால் இந்தியன் வங்கியில் பெற்ற கடனில் ரூபாய் 19.26 கோடி தவணை தவறி நிலுவையாக உள்ளது. நக்கீரன் கோபால் கடன் தொகையைச் செலுத்தத் தவறினால், அவரது அடமானம் வைக்கப்பட்ட சொத்துகள், 2002 நிதிச் சொத்துக்களைப் பாதுகாத்தல் & மறுகட்டமைத்தல் & பாதுகாப்பு அமலாக்கச் சட்டத்தின் கீழ் நக்கீரன் கோபால் வங்கிக்கு பிணையாக கொடுத்த அம்பத்தூர் தொழிற்பேட்டையில் உள்ள 0.99 ஏக்கர் நிலம் மற்றும் அந்நிலத்தில் உள்ள 37,4000 சதுர அடி கட்டிடம் வங்கி பறிமுதல் செய்ய வாய்ப்புள்ள்து.

மேற்கோள்கள்
-----------

1. ↑  "[[நக்கீரன்]] இணையத்தில்". Archived from the original on 2012-05-09. பார்க்கப்பட்ட நாள் 2012-05-24.
2. ↑  "A tough bargain". Archived from the original on 2011-06-06. பார்க்கப்பட்ட நாள் 2012-05-24.
3. ↑  "A mission on hold". Archived from the original on 2011-06-06. பார்க்கப்பட்ட நாள் 2012-05-24.
4. ↑  "One hundred days of torment". Archived from the original on 2011-06-06. பார்க்கப்பட்ட நாள் 2012-05-24.
5. ↑  "Veerappan as `Robin Hood'". Archived from the original on 2013-01-25. பார்க்கப்பட்ட நாள் 2012-05-24.
6. ↑  "Nakkeeran Gopal coming out of the Central jail in Chennai on December 20, 2003". Archived from the original on செப்டம்பர் 29, 2011. பார்க்கப்பட்ட நாள் மே 24, 2012. `{{cite web}}`: Check date values in: `|archive-date=` (help)
7. ↑  "Charge sheet submitted in Nakkeeran Gopal case". Archived from the original on 2012-09-04. பார்க்கப்பட்ட நாள் 2012-05-24.
8. ↑  Self-styled Journo ‘Nakkheeran’ Gopal In Soup For Not Repaying ₹19.26 Cr Loan

வெளி இணைப்புகள்
---------------

* வங்கிக் கடனை திருப்பி செலுத்தாத நக்கீரன் கோபால்
**நித்தியசுமங்கலி மாரியம்மன் கோயில்** என்பது தமிழ்நாட்டில் நாமக்கல் மாவட்டத்தில் உள்ள இராசிபுரத்தில் அமைந்துள்ள ஒரு மாரியம்மன் கோயிலாகும்.

நித்திய கல்யாணி
---------------

பொதுவாக மாாியம்மன் அவதாித்துள்ள எல்லா ஆலயங்களிலும் திருவிழா துவங்கும் முன் கம்பம் நடப்படுவதும், விழா முடிந்ததும் நீர்நிலைகளில் அதை விடுவதும் வழக்கம். அவ்வாறு கம்பம் நடப்படும் போது அதை அம்மனின் கணவராக உருவகித்து அம்மனுக்கு மாங்கல்யம் சூட்டப்படும். திருவிழா முடிந்து கம்பம் எடுக்கும் பொழுது அம்மனுக்கு மாங்கல்யம் நீக்கி விதவையாக்கப்படும். இக்கோயிலில் ஆண்டு முழுவதும் கம்பம் எடுக்கப்படாமல் கோயிலிலேயே இருக்கும்.

ஆண்டு தோறும் ஐப்பசி மாதம் திருவிழா நடைபெறும் பொழுது திருவிழா துவங்கும் முன் கம்பம் நீக்கப்பட்டு புதிதாக நடப்படும். இதனால் ஆண்டு முழுவதும் மாாியம்மன் சுமங்கலியாக காட்சி தருவதால் இவ்வம்மனுக்கு நித்ய கல்யாணி என்றும், நித்திய சுமங்கலி என்றும் திருநாமம் வழங்கப்படுகிறது.

விழாக்கள்
---------

ஆண்டுதோறும் ஐப்பசி மாதம் திருவிழா நடைபெறுகிறது. அதில் ஏராளமான பக்தர்கள் கலந்து கெண்டு அக்னிக்குண்டம் (தீமிதி திருவிழா) இறங்குவது திருவிழாவின் சிறப்பாகும். மேலும் அமாவாசை, பெளர்ணமி ஆகிய நாட்களில் சிறப்பு பூஜைகள் நடைபெற்று வருகின்றன.

கோயில் அமைப்பு
--------------

நித்திய சுமங்கலி மாாியம்மன் திருக்கோயில் ஐந்து நிலைகளையுடைய இராஜகோபுரம் உள்ளது. இந்த இராஜ கோபுரமானது வடக்கு நோக்கியவாறும் உள்ளது. கோயிலில் உள்ள மூலவரான நித்திய சுமங்கலி மாாியம்மன் கிழக்கு நோக்கியவாறு அமைந்திருக்கின்றார். மேலும் விநாயகப் பெருமான், முருகப் பெருமான் ஆகியோருக்கு தனித்தனிச் சன்னதிகள் உள்ளன. இக்கோயிலின் தல விருட்சமாக வேம்பு உள்ளது

மேற்கோள்கள்
-----------

1. ↑  "ராசிபுரம் நித்தியசுமங்கலி மாரியம்மன் கோயிலில் சிறப்பு வழிபாடு". தினமணி.. பார்த்த நாள்: 24 May 2023.
2. ↑  மலர், மாலை (2022-07-29). "ராசிபுரம் நித்திய சுமங்கலி மாரியம்மன் கோவிலில் சிறப்பு பூஜை". *www.maalaimalar.com*. பார்க்கப்பட்ட நாள் 2023-05-24.
3. ↑  "ராசிபுரம் நித்தியசுமங்கலி மாரியம்மன்: `1 டன் பூக்கள் கொண்டு அலங்காரம்'- திரளாகப் பங்கேற்ற பக்தர்கள்".. 20 அக். 2022. `{{cite web}}`: Check date values in: `|date=` (help); External link in ``|website=`` (help)
4. ↑  "ராசிபுரம் நித்திய சுமங்கலி மாரியம்மன் கோயில் ஐப்பசி தேர் திருவிழா தொடங்கியது..!". *News18 Tamil*. 2022-10-19. பார்க்கப்பட்ட நாள் 2023-05-24.
5. ↑  தினத்தந்தி (2022-11-04). "நித்திய சுமங்கலி மாரியம்மன் கோவிலில் திருவிழா". *www.dailythanthi.com*. பார்க்கப்பட்ட நாள் 2023-05-24.
6. ↑  "நித்திய சுமங்கலி மாரியம்மன் கோவில் விழா கோலாகலம்". *தினமலர்*. பார்க்கப்பட்ட நாள் 2023-05-24.
**குவகாத்தி தேயிலை ஏல மையம்** (*Guwahati Tea Auction Centre*) இந்தியாவின் அசாம் மாநிலம், குவகாத்தி நகரில் அமைந்துள்ளது. உலகின் பரபரப்பான தேயிலை வர்த்தக வசதிகளில் ஒன்றாக இம்மையம் கருதப்படுகிறது. மையத்தின் முதன்மையான விற்பனைப் பொருள் அசாம் தேயிலை ஆகும்.

1970 ஆம் ஆண்டு செப்டம்பர் மாதம் 25 ஆம் நாள் குவகாத்தி தேயிலை ஏல மையம் நிறுவப்பட்டது. உலகில் நொறுக்கி கிழித்து சுருட்டு முறையில் தயாரிக்கும் தேயிலை ஏலத்தின் மிகப்பெரிய விற்பனை குவகாத்தி தேயிலை ஏல மையம் கண்டுள்ளது.

தேயிலை வர்த்தகத்தின் நான்கு பிரிவுகளான விற்பனையாளர்கள், தரகர்கள், வாங்குபவர்கள் மற்றும் பண்டகசாலையினர் என நான்கு பிரிவினரும் தேயிலை ஏல மையத்தில் உறுப்பினர்களாகச் சேர்ந்து பின்னர் மாநில அரசின் கூட்டு முயற்சியுடன் இங்கு வணிகம் நடைபெறுகிறது.

குவகாத்தி தேயிலை ஏலக் குழு அதன் பல்வேறு துணைக்குழுக்களுடன் ஒருங்கிணைந்து தொடர்புடைய நான்கு பிரிவுகளின் செயல்பாடுகளையும் எளிதாக்குகிறது. விதிகள் எந்தவொரு பிரிவினாலும் மீறப்படவில்லை என்பதை குழு அமல்படுத்துகிறது. வாராந்திர ஏலங்கள் சீராக செயல்படுவதையும் இக்குழு உறுதிசெய்கிறது மற்றும் அரசாங்க நிறுவனங்களுடன் தொடர்பு கொள்ளும் நடவடிக்கைகளையும் மேற்கொள்கிறது.

மேற்கோள்கள்
-----------

1. ↑  "About Guwahati Tea Auction Centre". Archived from the original on 7 ஜூலை 2011. பார்க்கப்பட்ட நாள் 4 July 2007. `{{cite web}}`: Check date values in: `|archive-date=` (help)

புற இணைப்புகள்
--------------

* Assam tea xchange

.
**எசு. சோமநாத்** (*S. Somanath*) என்பவர் இந்திய விண்வெளி பொறியாளர் மற்றும் ஏவூர்தி தொழில்நுட்பவியலாளர் ஆவார். ஜனவரி 2022-ல், விக்ரம் சாராபாய் விண்வெளி மையத்தின் தலைவராக கை. சிவனுக்குப் பிறகு சோம்நாத் தேர்ந்தெடுக்கப்பட்டார். முன்னதாக, சோம்நாத் திருவனந்தபுரம் விக்ரம் சாராபாய் விண்வெளி மையத்தின் (VSSC) இயக்குநராகவும், திருவனந்தபுரம் திரவ இயக்கத் திட்ட மையத்தின் (LPSC) இயக்குநராகவும் பணியாற்றினார். சோமநாத், வாகன வடிவமைப்பை அறிமுகப்படுத்துவதில், குறிப்பாக ஏவுகணை அமைப்பு பொறியியல், கட்டமைப்பு வடிவமைப்பு, கட்டமைப்பு இயக்கவியல் மற்றும் *பைரோடெக்னிக்ஸ்* ஆகிய துறைகளில் பங்களிப்புகளுக்காக அறியப்படுகிறார்.

இவர் ஏவுகணை வாகனங்கள் மற்றும் ஜிசாட்-எம்கேஐஐ (எப்09) தகவல் தொடர்பு செயற்கைக்கோள்கள், ஜிசாட்-6ஏ மற்றும் பிஎஸ்எல்வி-சி41 தொலைநிலை உணர்திறன் செயற்கைக்கோள்களை மேம்படுத்தும் ஆய்வில் கவனம் செலுத்துகிறார்.

கல்வி
-----

சோமநாத் எர்ணாகுளத்தில் உள்ள மகாராஜா கல்லூரியில், பல்கலைக்கழக முன் பட்டப்படிப்பை முடித்தார். பின்னர், கொல்லத்தில் உள்ள த. கு மு. பொறியியல் கல்லூரியில், இயந்திரப் பொறியியலில் பட்டம் பெற்றார். பெங்களூரில் உள்ள இந்திய அறிவியல் நிறுவனத்தில் விண்வெளிப் பொறியியலில் முதுகலைப் பட்டம் பெற்றார்.

விண்வெளி ஆய்வுப் பணி
--------------------

பட்டம் பெற்ற பிறகு, சோமநாத் 1985-ல் இந்திய விண்வெளி ஆய்வு மையத்தின் விக்ரம் சாராபாய் விண்வெளி மையத்தில் சேர்ந்தார். முனையத் துணைக்கோள் ஏவுகலன் (PSLV) திட்டத்தின் ஆரம்பக் கட்டத்தில் பணியில் ஈடுபட்டார். பின்னர் இம்மையத்தின் இணை இயக்குநராகவும் (திட்டங்கள்) 2010-ல் ஜி. எஸ். எல். வி. மார்க் III ஏவுகணை வாகனத்தின் திட்ட இயக்குநராகவும் ஆனார். இவர் நவம்பர் 2014 வரை துணை இயக்குநராக உந்துதல் மற்றும் விண்வெளி கட்டளை நிறுவனத்தில் பணியாற்றினார்.

ஜூன் 2015-ல், இவர் திருவனந்தபுரம் வலியமலையில் உள்ள திரவ இயக்கத் திட்ட மையத்தின் (LPSC) இயக்குநராகப் பொறுப்பேற்று, ஜனவரி 2018 வரை இங்கு பணியாற்றினார். சோமநாத் விக்ரம் சாராபாய் விண்வெளி மையத்தின் இயக்குநராக இந்திய விண்வெளி ஆராய்ச்சி நிறுவனத்தின் தலைவரான கை. சிவனிடமிருந்து அப்பொறுப்பினைப் பெற்றார். மீண்டும் கை. சிவனின் பதவிக்காலம் சனவரி 14, 2022 முடிவதையடுத்து விக்ரம் சாராபாய் விண்வெளி மையத்தின் தலைவராகப் பொறுப்பினை ஏற்க உள்ளார்.

மேற்கோள்கள்
-----------

1. ↑  "Somanath takes charge as VSSC director". *www.indiatoday.in*. 22 January 2018. பார்க்கப்பட்ட நாள் 22 January 2018.
2. ↑  "Somanath takes charge as VSSC director". *www.business-standard.com*. 22 January 2018. பார்க்கப்பட்ட நாள் 22 January 2018.
3. 1 2  "New Directors for Three Major ISRO Centres: Three major ISRO Centres have new Directors from today". *www.isro.gov.in*. 1 June 2015. Archived from the original on 23 ஜனவரி 2018. பார்க்கப்பட்ட நாள் 22 January 2018. `{{cite web}}`: Check date values in: `|archive-date=` (help)
4. ↑  **Lua error in Module:Citation/CS1/Utilities at line 206: Called with an undefined error condition: err\_numeric\_names.**
**இராஜேஸ்வரி சுந்தர் ராஜன்** (Rajeswari Sunder Rajan) (பிறப்பு 1950) ஒரு இந்திய பெண்ணிய அறிஞரும், ஆங்கிலப் பேராசிரியரும் ஆவார். பெண்ணியம் மற்றும் பாலினம் தொடர்பான பிரச்சினைகள் குறித்த பல புத்தகங்களை எழுதியுள்ளார். இவரது ஆராய்ச்சி ஆர்வம் காலனித்துவத்திற்கு முந்தைய மற்றும் பிந்தைய காலங்கள், இந்திய ஆங்கில எழுத்து, தெற்காசியா தொடர்பான பாலினமும் கலாச்சார பிரச்சினைகளும், விக்டோரியா சகாப்தத்தின் ஆங்கில இலக்கியம் போன்ற பல விஷயங்களை உள்ளடக்கியுள்ளது. "தற்கால இந்திய பெண்ணியத்தில் சிக்கல்கள்", "சைன் போஸ்ட்: சுதந்திரத்திற்குப் பிந்தைய இந்தியாவில் பாலின சிக்கல்கள்" போன்றத் தொடரையும் வெளியிட்ட்டுள்ளார். இவர் பல புத்தகங்களையும் எழுதியுள்ளார்.

சுயசரிதை
--------

இராஜேஸ்வரி முபையில் பிறந்தார். மும்பை பல்கலைக்கழகத்தில் 1969இல் ஆங்கிலத்தில் இளங்கலை பட்டமும், 1971இல் ஆங்கிலத்தில் முதுகலை பட்டமும் பெற்றார். பின்னர், வாசிங்டன், டி. சி. ஜார்ஜ் வாசிங்டன் பல்கலைக்கழகத்தில் ஆங்கிலத்தில் முனைவர் பட்டம் பெற்றார்.

இந்தியாவில் சிலகாலம் விரிவுரையாளராக பணிபுரிந்த பின்னர் இவர் ஐக்கிய இராச்சியத்திற்கு குடிபெயர்ந்தார். அங்கு இவர் வொல்ப்சன் கல்லூரியில் கூட்டாளராக இருந்தார். பின்னர் ஆக்சுபோர்டு பல்கலைக்கழகத்தில் ஆங்கிலத்தில் வாசிப்பவராக பணியாற்றினார். புதுதில்லியின், நேரு நினைவு அருங்காட்சியகம் மற்றும் நூலகத்திலும் , மகளிர் மேம்பாட்டு ஆய்வுகள் மையத்திலும் மூத்த கூட்டாளராக இவர் இருந்தார். ஒகையோ ஓபர்லின் கல்லூரியில் ஷான்சி வருகைப் பேராசிரியராகவும் பணியாற்றியுள்ளார்.

வெளியீடுகள்
-----------

* *The Lie of the land: English literary studies in India* (1992)
* *The Prostitution Question(s): (female) Agency, Sexuality and Work* (1996)
* *Is the Hindu Goddess a Feminist?* (1997)
* *Signposts: Gender Issues in Post-independence India* (1999)
* *Real and Imagined Women: Gender, Culture and Postcolonialism* (2003)
* *The Scandal of the State: Women, Law, and Citizenship in India* (2003)
* *The Postcolonial Jane Austen* (with You-Me Park) (2015)
* *Commodities and Culture in the Colonial World*, co-ed with Supriya Chaudhuri, Josephine McDonagh, and Brian Murray, London and New York, Routledge, 2017

மேற்கோள்கள்
-----------

1. 1 2  "Rajeswari Sunder Rajan:Global Distinguished Professor of English". New York University. Archived from the original on 14 மார்ச் 2016. பார்க்கப்பட்ட நாள் 9 March 2016. `{{cite web}}`: Check date values in: `|archive-date=` (help)
2. ↑  "Rajeswari Sunder Rajan". Womenunlimited.net. பார்க்கப்பட்ட நாள் 13 March 2016.
3. 1 2  "Rajeswari Sunder Rajan, Global Distinguished Professor of English". New York University. பார்க்கப்பட்ட நாள் 9 March 2016.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* Israel
* Belgium
* அமெரிக்க ஐக்கிய நாடுகள்
* செக் குடியரசு
* நெதர்லாந்து

 |
| மற்றவை | 
* IdRef

 |
**இராமநாதபுரம் கோம்ப நாய்**, **இராமநாதபுரம் கோம்பை நாய்** அல்லது **மந்தை நாய்** (*Ramanathapuram komba dog அல்லது manthai dog*) என்பது தமிழ்நாட்டின், இராமநாதபுரம் மாவட்டத்தில் காணப்படும் ஒரு நாய் இனமாகும். இரமநாதபுர மாவட்டத்தின் பல கோயில் சிற்பங்களில், இந்த நாயின் சிற்பம் காணப்படுவதால் இந்த மாவட்டத்தில் இந்த நாய் நீண்டகாலமாக இருப்பது தெரியவருகிறது.

விளக்கம்
--------

இந்த நாயானது 26 முதல் 30 அங்குலம் வரை உயரமானதாகவும், பெரிய உடலையும், பெரிய கால்களையும், உறுதியான எலும்புகளுடனும், தடிமனான வாலைக் கொண்டதாக இருக்கும். மேலும் இதன் தலை பெரியதாகவும், அகன்ற தாடையுடன், கூர்மையற்ற தடித்த மூக்கை உடையதாகவும், முன் நெற்றி அகலமாக வளைந்ததாகவும், ஆட்டுக் காதுகளைப் போல நீண்டு தொங்கும் பெரிய காதுகளைக் கொண்டதாகவும் இருக்கும். இதன் அடிக்கால்களும், வால் முனையும் வெள்ளையாக இருக்கும். இது 18 முதல் 19 ஆண்டுகள் வரை வாழக்கூடியது.

உட்பிரிவுகள்
------------

இந்த நாயகளானது அவற்றின் நிறத்தைக் கொண்டு 13 பிரிவுகளாக உள்ளன அவை:

1. சாம்பல் நாய் (சாம்பல் நிறம்)
2. கருமறை (கறுப்பும் வெள்ளையும் கலந்த நிறம்)
3. புள்ளிமறை (கருப்பு உடலில் வெள்ளைத் திட்டுக்கள்)
4. பாலமறை சாம்பல் (வெள்ளையும், சாம்பல் நிறமும் கலந்தது)
5. புலிச்சாரல் (உடலில் புலிபோல வரிகள் உள்ளது)
6. பொடி நிறமும் வெள்ளையும் கலந்த நாய்
7. பிள்ளை நாய்
8. மயிலை நாய் (வெள்ளை நிறம்)
9. செவலைச் சாம்பல் (சாப்பலும் சிவப்பும் கலந்தது)
10. செவலை (சிவப்பு நிறம்)
11. கரும்சாம்பல் (கருஞ்சாம்பல் நிறம்)
12. வெள்ளை சாம்பல் (வெண்மையும், சாம்பலும் கலந்த நிறம்)
13. பாலமறை (வெள்ளை நிற உடலில் சிவப்புத் திட்டுக்கள்)

பயன்பாடு
--------

இந்த நாய்களை பழங்காலத்தில் போருக்கும், பன்றி, முயல் வேட்டைக்கும் பயன்படுத்தியுள்ளனர். தற்போது இந்த மாவட்டத்தில் ஆட்டு மந்தைகளை மேய்க்கும் இடையர் இன மக்களால், தங்கள் ஆட்டுமந்தைகளைப் பாதுகாக்க மேய்ப்பு நாயாக வளர்க்கப்படுகிறது. ஆட்டு மந்தைகளைக் காப்பதால் இப்பெயரென்றும், இதன் தலை பெரிதாக இருப்பதால் இப்பெயர் என்றும் இருவிதமாக கூறப்படுகிறது. இது கோம்பை நாயின் ஒரு வடிவம் என்றும் கூறுவோர் சிலர் இதை *இராமநாதபுரம் கோம்பை* என்றும் குறிப்பிடுகின்றனர்.

படக்காட்சியகம்
--------------

* பிள்ளை நாய்பிள்ளை நாய்
* பாலமறைச் சாம்பல்பாலமறைச் சாம்பல்
* வெள்ளைச் சாம்பல்வெள்ளைச் சாம்பல்

மேற்கோள்கள்
-----------

1. ↑  இரா. சிவசித்து (11 நவம்பர் 2017). "அசல் சிப்பிப்பாறை - கடைசிப் பதிவு". *கட்டுரை*. இந்து தமிழ். பார்க்கப்பட்ட நாள் 8 ஏப்ரல் 2019. `{{cite web}}`: Check date values in: `|accessdate=` (help)
2. ↑  "வானகமே இளவெயிலே மரச்செறிவே 23: மந்தையை வழிநடத்தும் மேய்ப்பு நாய்கள்". இந்து தமிழ் திசை (2 மார்ச், 2019)

வெளி இணைப்புகள்
---------------

யூடியூபில் இராமநாதபுரம் மண்டை நாய் குறித்து

| * பா
* உ
* தொ
இந்தியாவில் தோன்றிய நாய் இனங்கள் |
| --- |
| நடைமுறையில் | 
* இராமநாதபுரம் மண்டை நாய்
* இராஜபாளையம் நாய்
* இந்திய ஸ்பிட்ஸ்
* கன்னி நாய்
* காடி குத்தா
* காய்கடி நாய்
* குமோன் மஸ்தீஃப்
* கோம்பை நாய்
* சிங்கள ஹவுண்ட்
* சிப்பிப்பாறை
* பாக்கர்வால் நாய்
* புல்லி குத்தா
* மகாராட்டிர வேட்டை நாய்
* முதொல் நாய்
* பஞ்சாரா வேட்டைநாய்
* நாட்டு நாய்
* இராம்பூர் வேட்டைநாய்

 | இந்தியா |
| தொடர்புடைய கட்டுரைகள் | 
* இந்திய ஓநாய்
* செந்நாய்

 |
**2000 இலங்கைச் சூறாவளி**(IMD designation: ***BOB 06*** JTWC designation: ***04B***) என்பது 1978 ஆம் ஆண்டிலிருந்து இலங்கையின் மீது வீசிய பலம் வாய்ந்த வெப்ப மண்டலச் சூறாவளி ஆகும். இது 2000 ஆம் ஆண்டின் வட இந்தியப் பெருங்கடலின் சூறாவளிப்பருவத்தில் வீசிய நான்காவதும் கடுமையான இரண்டாவது சூறாவளியும் ஆகும். 2000 ஆம் ஆண்டு டிசம்பர் 25ஆம் நாளன்று இச்சூறாவளி திரிந்த வானிலையைக் கொண்ட ஒரு பிரதேசத்தில் இருந்து விரிவடைந்தது. இது மேற்குப் பக்கமாக நகர்ந்து திடீரென பலமான சூறாவளியாக உருவெடுத்து 75 mph (120 கிமீ/மணி) எனும் வேகத்தை அடைந்தது. இலங்கையின் கிழக்குப் பகுதியை உச்ச பலத்துடன் இச்சூறாவளி தாக்கியது, பின்னர் பலவீனமடைந்த இச்சூறாவளி டிசம்பர், 28 ஆம் நாளன்று தென்னிந்தியாவைத் தாக்கிச் சிதறடிக்கும் வரையில் இலங்கைத்தீவை சற்று மெதுவாகக் கடந்து சென்றது.

1978 ஆம் ஆண்டில் வீசிய சூறாவளியின் 110 mph (175 கிமீ/மணி) வேகத்தை விடவும் குறைவான வேகம் கொண்ட இலங்கையைத் தாக்கிய முதலாவது வேகம் குறைந்த சூறாவளி இதுவாகும். 1992 ஆம் ஆண்டின் பின்னர் இலங்கைத்தீவைத் தாக்கிச் சென்ற வெப்பமண்டலச் சூறாவளி இதுவாகும். 1996 ஆம் ஆண்டின் பின்னரான டிசம்பர் மாதத்தில் வீசிய வங்காள விரிகுடாவின் தீவிரமான சூறாவளி இதுவாகும். இச்சூறாவளி கனமான அடைமழைகளையும் பலமான காற்றுக்களையும் உருவாக்கியது மட்டுமன்றி பத்தாயிரத்திற்கு மேற்பட்ட வீடுகளை சேதப்படுத்தியதுடன் 500,000 மக்களை இடம்பெயர்ந்து செல்லவும் செய்தது. இச்சூறாவளியின் விளைவாக ஒன்பது பேர் பலியாகினர்.

வானிலை ஆராய்ச்சி வரலாறு
-----------------------

வளிமண்டல மேற்காவுகைக்கு (வளிமண்டல வெப்பச் சலனம், atmospheric convection) உட்பட்ட பிரதேசமொன்று வங்காள விரிகுடாவின் மத்திய பகுதியில் 2000 ஆம் ஆண்டில் திசம்பர் மாதம் 21 ஆம் திகதி உருவாகி விரிவடைந்தது. இது செயற்பாட்டிலுள்ள பூமத்தியரேகைத் தொட்டிக்கு (equatorial trough) அருகில் உருவானது. இது பலவீனமான செங்குத்தான காற்று பெயர்ச்சியைக் (weak vertical wind shear) கொண்ட ஒரு பிரதேசத்தில் அமைந்திருந்தது.

மேற்கோள்கள்
-----------

1. ↑  Vijitha Silva (2001). "Cyclone wreaks havoc across northern Sri Lanka". World Socialist Web Site. Archived from the original on 15 டிசம்பர் 2006. பார்க்கப்பட்ட நாள் January 4, 2007. `{{cite web}}`: Check date values in: `|archivedate=` (help)
2. ↑  Gary Padgett (2001). "December 2000 Global Tropical Cyclone Summary". பார்க்கப்பட்ட நாள் January 4, 2007.
3. ↑  India Meteorological Department (2001). "Summary for Tropical Cyclones in the RSMC New Delhi Area of Responsibility" (PDF). World Meteorological Organization. பார்க்கப்பட்ட நாள் May 25, 2008.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***2000 இலங்கைச் சூறாவளி***   
என்பதில் ஊடகங்கள் உள்ளன. 

* JTWC அறிக்கை பரணிடப்பட்டது 2011-06-07 at the வந்தவழி இயந்திரம்
**கூழ் ஊற்றுதல் விழா** என்பது ஊர் மக்கள் குடங்களில் கூழுடன் கோயிலுக்குச் சென்று அம்மனுக்கு கூழ் படைப்பது ஆகும். இதனை கூல் வார்த்தல் விழா என்றும் அழைப்பர்.

கோடைக் காலத்தில் இவ்விழா நடைபெறுகிறது. இவ்விழா வெப்பத்தின் தாக்கத்தை குறைப்பதற்காக நடைபெறுகிறது. சித்திரை மாதத்திலும் ஆடி மாதத்திலும்  கூழ் ஊற்றும் விழா மாரியம்மன் கோவிலில் நடத்தப்படுகிறது.

விழா முன்னேற்பாடு
=================

விழாவுக்கு முதல்நாள் காலையில் ஊரிலுள்ள ஒவ்வொரு வீட்டினரும் அவரவர் தேவைக்கேற்ப கேழ்வரகு (அ) கம்பு மாவு எடுத்துக்கொண்டு நீரிட்டுக் கரைத்து புளிக்க வைப்பர். அன்று மாலை புதுப்பானையில் முக்கால் பாகம் நீரிட்டு அடுப்பில் வைத்து கொதிக்கவிட்டு கேழ்வரகு மாவு அல்லது கம்பு மாவை ஊற்றி துழவி கூழாக்குவர். கூழ் வெந்தபின் கூழினை நன்கு ஆறவிடுவர்.

பூசைப்பொருட்கள்
===============

வெற்றிலை, பாக்கு, கற்பூரம், பத்தி,நல்லெண்ணெய், மாவிளக்கு மாவு, தேங்காய்.

பூசைக்குடம்
===========

மண் (அ) பித்தளை குடத்தை நன்கு கழுவி திருநீறு பட்டையும் குங்குமப் பொட்டும் இடுவர். குடத்தின் கழுத்தில் வேப்ப மாலை கட்டுவர்.

பூசைசெய்தல்
===========

விழா நாளன்று காலை ஆறிய கூழினை நீர்விட்டுக் கரைத்து பூசைக்குடத்தில் நிரப்புவர். அதில் நறுக்கிய வெங்காயத்தையம் தயிரையும் கலப்பர். அக்கூழினை நடுவீட்டில் படையலிட்டு மாவிளக்கு ஏற்றியபின் பத்தி-சூடம் ஏற்றி, தேங்காய் உடைத்தை பூசைசெய்வர். அப்படையலை வீட்டினர் அனைவரும் உண்டு மகிழ்வர்.

ஊர்வலம்
=======

விழா அன்று நண்பகல் ஒரு மணி அளவில் அக்கினி சட்டி ஊர்வலத்துடன் பறை அடித்துக்கொண்டு கோயிலிலிருந்து புறப்பட்டு வலமிருந்து இடமாக ஊரைச்சுற்றி வருவர். அவருடன் ஊரிலுள்ள ஒவ்வொரு வீட்டினரும் கூழ்குடத்தை தலையில் சுமந்துகொண்டு மாரி மற்றும் கங்கை அம்மன் கோயிலுக்கு வந்து சேர்வர். அங்கு கோயில் முன் அமைக்கப்பட்டுள்ள பந்தலின் கீழ் இறக்கி வைப்பர்.

கூழ் ஊற்றுதல்
=============

பம்பை, உடுக்கை அடித்து அம்மனை வணங்கி கூழுடன் சூடமேற்றி தேங்காய் உடைத்து வழிபடுவர். வழிபாடு முடிந்தவுடன் படைத்த கூழினை ஊர்த் தொழிலாளிகளுக்கு பிரித்துக் கொடுத்து, பின் மற்றவர்களுக்கும் அளித்து "சமபந்தி உணவு" நடத்துவர்.

உசாத்துணை
---------

* துணை நுால்:பெண்ணிய நோக்கில் செஞ்சி நாட்டுபடபுற அம்மன் தெய்வங்கள், ஜோதிராஜன் பதிப்பகம், ஓசூர், 2008.
* பார்வை நுால்:துளசி.இராமசாமி,நெல்லை மாவட்ட நாட்டுப்புறத்தெய்வங்கள், உலகத்தமிழாராய்ச்சி நிறுவனம், சென்னை, 1985

ஆதாரங்கள்
---------

1. ↑  "கெங்கையம்மன் கோவிலில் கூழ்வார்த்தல் விழா விமரிசை". *Dinamalar*. 31 மே, 2023. `{{cite web}}`: Check date values in: `|date=` (help)
2. ↑  "கோவில்களில் கஞ்சி, கூழ் ஊற்றுவதற்குஅனுமதி கோரி இந்து முன்னணி மனு". *Dinamalar*.
3. ↑
**இந்தியா-நியூசிலாந்து உறவுகள்** *(India–New Zealand relations)* என்பது இந்தியா மற்றும் நியூசிலாந்து இடையே இருக்கும் தொடர்புகள் குறித்ததாகும். இவ்விரண்டு நாடுகளும் ஒரு காலத்தில் பிரித்தானிய பேரரசின் ஒரு பகுதியாக இருந்தன. நியூசிலாந்தில் இந்திய வம்சா வளியின மக்கள் சுமார் 105100 நபர்கள் வசிக்கின்றனர்.

இந்தியா-நியூசிலாந்து உறவுகள் சுமூகமாக இருந்தன. ஆனால் இந்திய சுதந்திரத்திற்குப் பின்னர் அது விரிவானதாக இல்லை. ஆனால், சமீபத்திய இந்தியாவின் ஈர்க்கக்கூடிய மொத்த உள்நாட்டு உற்பத்தி வளர்ச்சி காரணமாக நியூசிலாந்து இந்தியாவுடன் உறவுகளை விரிவுபடுத்திக் கொள்ள ஆர்வம் காட்டி வருகிறது.

1983 ஆம் ஆண்டில் இருநாடுகளும் ஒரு கூட்டு வர்த்தகக் குழுவை அமைத்தன. இருதரப்பு உறவுகள் மூலமாகவோ அல்லது கிழக்காசிய உச்சி மாநாடு மூலமாகவோ ஒரு சுதந்திரமான வர்த்தக ஒப்பந்தத்தில் கையெழுத்திடுவது தொடர்பாக விவாதித்தன. விவசாய மானியங்கள் தொடர்பாகக் கருத்து வேறுபாடுகள் தோன்றியதால் இத்திட்டம் எழுச்சி பெறவில்லை. கல்விக்கான ஒத்துழைப்பில் சிறிதளவு சாதகமான நிலை காணப்படுகிறது. சுமார் 10000 இந்திய மாணவர்கள் நியூசிலாந்தில் கல்வி கற்று வருகின்றனர்.

இரண்டு நாடுகளிடையே இராணுவ ஒத்துழைப்பு வரையறுக்கப்பட்ட அளவிலேயே உள்ளது. கடற்படை தொடர்பான செயல்பாடுகளில் ஒத்துழைப்பு உறவுகள் காணப்படுகின்றன. இருதரப்பு படையினரும் ஐ.நா.வின் அமைதி காக்கும் படையில் கொசோவோ மற்றும் சூடான் நாடுகளில் ஒன்றாக இணைந்து பணிபுரிந்தனர்.

மேற்கோள்கள்
-----------

1. ↑  "Indians in New Zealand form fastest growing ethnic group". NRI Online. 15 May 2007. Archived from the original on 12 October 2007.
2. ↑  "Indian overseas Population - Indians in New Zealand". NRI Online. Archived from the original on 13 ஆகஸ்ட் 2013. பார்க்கப்பட்ட நாள் 21 May 2013. `{{cite web}}`: Check date values in: `|archive-date=` (help)
3. ↑  "India-New Zealand Relations". Indian High Commission, New Zealand. January 2013. பார்க்கப்பட்ட நாள் 21 May 2013.

புற இணைப்புகள்
--------------

* India and New Zealand in the Asian Century 2007 New Zealand government press release
அனிதா தம்பி
**அனிதா தம்பி** (*Anitha Thampi*) ஒரு மலையாள மொழி கவிஞராவார்.இவர் 1968 ஆம் ஆண்டு பிறந்தார். இந்தியாவின் ஒரு மாநிலமான கேரளாவிலுள்ள ஆலப்புழா நகரத்தைச் சேர்ந்த இவர் ஒரு மொழிபெயர்ப்பாளரும் ஆவார். விமர்சன ரீதியாக பாராட்டுகளுக்கு உட்பட்ட இவருடைய படைப்புகள் பல மொழிகளில் மொழிபெயர்க்கப்பட்டு பல்வேறு புராணக்கதைகள் மற்றும் பத்திரிகைகளில் தோன்றின. மொகிட்டோ பாடல் என்ற அனிதாவின் கவிதை கேரளாவின் தேசிய கீதம் என்று வரலாற்றாசிரியர் யே.தேவிகா விவரிக்கிறார்..

வாழ்க்கைக் குறிப்பு
-------------------

மத்திய கேரளாவின் கிராமப்புறத்தில் ஒரு முற்போக்கான குடும்பத்தில் 1968 ஆம் ஆண்டு அனிதா தம்பி பிறந்தார். குடும்பத்தில் பிறந்த மூன்று சகோதரிகளில் மூத்தவராக இவர் வளர்ந்தார். பசுமையான தனது கிராமப்புறம் விரிவடைவதற்காக மெல்ல மெல்ல ஒரு நெரிசலான நகரமாக மாறுவதைப் பார்த்து கொண்டே வளர்ந்ததாக அனிதா தம்பி குறிப்பிட்டுள்ளார். இக்காட்சி அனிதாவின் கவிதைகளில் பெரும் தாக்கத்தை ஏற்படுத்தியது. தொழில்முறையாக அனிதா ஒரு வேதியியல் பொறியாளராக உருவானார் என்றாலும் கவிதையென்ற இலக்கிய உலகில்தான் அனிதா ஆராய்ந்து கொண்டிருந்தார். அனிதா தம்பி தனது முதல் புத்தகமான முட்டமட்டிக்கும்போல் (முன்புற முற்றத்தை துடைக்கும் போது) என்ற கவிதை நூலை 2004 ஆம் ஆண்டில் வெளியிட்டார். மலையாள மொழியில் வெளியாகும் இரண்டாவது பெரிய நாளிதழான மாத்ருபூமி இந்த புத்தகத்திற்கு "ஆண்டின் சிறந்த கவிதை புத்தகம்" என்ற விருதை வழங்கியது. அனிதாவின் கவிதைள் பின் நவீனத்துவ அணுகுமுறையைக் கொண்டிருப்பதாகவும் அந்த கட்டுரை விவரித்தது. 2007 ஆம் ஆண்டில் ஆத்திதிரேலியக் கவிஞர் லெசு முர்ரேயின் படைப்புகளை மலையாளத்திற்கு மொழிபெயர்த்து, கவிதக்கல் என்ற ஒரு தொகுபு நூலாகத் தொகுத்தார். ' 2010 ஆம் ஆண்டு அழகில்லாதவயெல்லாம்’ என்ற தன்னுடைய இரண்டாவது நூலை வெளியிட்டார். 2016 ஆம் ஆண்டு மூன்றாவத்கு நூலான ஆலப்புழா வெள்ளம் என்ற நூலை வெளியிட்டார்.

மேற்கோள்கள்
-----------

1. 1 2 3 4  "Anitha Thampi". *Mathrubhumi*. 21 January 2018. பார்க்கப்பட்ட நாள் 2020-11-17.`{{cite web}}`: CS1 maint: url-status (link)
[*தொடர்பிழந்த இணைப்பு*]
2. 1 2 3  "Anitha Thampi". *Poets translating Poets*. Goethe-Institut. பார்க்கப்பட்ட நாள் 2020-11-17.`{{cite web}}`: CS1 maint: url-status (link)
3. ↑  Bhargava, Shashank (28 October 2017). "What is untranslatable? Ten translators from Indian languages list their candidates". *Scroll.in* (in அமெரிக்க ஆங்கிலம்). பார்க்கப்பட்ட நாள் 2020-11-17.`{{cite web}}`: CS1 maint: url-status (link)
4. 1 2  "Bringing great poetry to India - Australian poet Les Murray's Malyalam translations' launch in Kochi on 21 November 2007". *Australian High Commission at New Delhi*. Department of Foreign Affairs and Trade (Australia). பார்க்கப்பட்ட நாள் 2020-11-17.`{{cite web}}`: CS1 maint: url-status (link)
5. 1 2  "Anitha Thampi". *Literature Across Frontiers*. பார்க்கப்பட்ட நாள் 2020-11-17.`{{cite web}}`: CS1 maint: url-status (link)
இராட்கிளிஃப் கேமரா ஆக்சுபோர்டிலுள்ள புகழ்பெற்ற கட்டிடமாகும்.
**ஆக்சுபோர்டு**  (*Oxford*) இங்கிலாந்தில் தேம்சு ஆற்றின் கரையில் அமைந்துள்ள ஓர் மாநகரம் ஆகும். மிகவும் தொன்மையான இந்நகரத்தில் உள்ள சில கட்டிடங்கள் 12ஆம் நூற்றாண்டிற்கும் முந்தியவையாம். இங்கு அமைந்துள்ள ஆங்கிலம் பேசும் உலகத்திலேயே மிகவும் பழமையான ஆக்சுபோர்டு பல்கலைகழகத்தினால் ஆக்சுபோர்டு அறியப்படுகிறது.

இங்குள்ள மக்கள்தொகை 165,000 ஆகும். தேம்சு ஆறும் செர்வால் ஆறும் இந்நகரத்தினூடே செல்கின்றன. நகர் மையத்திற்கு தெற்கில் இவ்விரு ஆறுகளும் இணைகின்றன. பல்கலைக்கழகத்தை தவிர இங்குள்ள பல கட்டிடங்கள் அவற்றின் கட்டிட வடிவமைப்பிற்காக புகழ் பெற்றவை. இராட்கிளிஃப் கேமரா கட்டிடம் அத்தைகைய ஒன்றாகும். இங்குள்ள பல அருங்காட்சியகங்களும் மற்ற இடங்களும் சுற்றுலாப் பயணிகளை ஈர்த்து வருகின்றன.

வெளி இணைப்புகள்
---------------

விக்கிமீடியா பொதுவகத்தில்,  
 ***ஆக்சுபோர்டு***   
என்பதில் ஊடகங்கள் உள்ளன. 

* Oxford – 1911 Encyclopædia Britannica article
* History of Oxford by Stephanie Jenkins
* Oxford City Council official website
* Central Oxford webcams பரணிடப்பட்டது 2013-03-23 at the வந்தவழி இயந்திரம் operated by the Oxford Internet Institute
* Oxford From Above BBC program

மேற்கோள்கள்
-----------

1. ↑  "Civic office holders". Oxford City Council. Archived from the original on 26 April 2021. பார்க்கப்பட்ட நாள் 26 April 2021.
2. ↑  "Key Facts about Oxford". Oxford City Council. பார்க்கப்பட்ட நாள் 16 February 2021.
3. ↑  வார்ப்புரு:NOMIS2011
இறகுப் பேனாவும் தாளும்
இறகுப் பேனா செய்யப்பட்ட நிலையில் இறகுகள்
மை போத்தலும் இறகுப் பேனாவும்
இறகு பேனாவின் முழுத் தோற்றம்
**இறகுப் பேனா** அல்லது **இறகு எழுதுகோல்** (**quill** pen) என்பது பறவையின் இறகைக் கொண்டு செய்யப்பட்ட ஒரு எழுது கருவி ஆகும். இந்த இறகு எழுதுகோலானது நனை பேனா, தூவல், குமிழ்முனைப் பேனா போன்றவை கண்டு பிடிப்பதற்கு முன் வழக்கில் இருந்த ஒரு பேனா ஆகும். இந்த இறகு பேனாவின் முனையை மையில் நனைத்து தாளில் எழுதிவந்தனர். இவை கையால் வெட்டி செய்யப்பட்ட எழுது கருவியாகும்.

விளக்கம்
--------

இறகின் ஒவ்வொரு பகுதிக்கும் ஒரு பெயர் இருக்கிறது. இலையில் இருப்பதைப் போல் நடுவில் உள்ள கோட்டுக்கு ஈர் என்று பெயர். அதன் இரு பக்கமும் இருக்கூம் தூவிகளை விசிறி என்று அழைக்கிறார்கள். கீழ்பகுதியின் பெயர், முருந்து.

இறகை எடுத்து அதை சுத்தம் செய்து, குறிப்பாக முருந்து என்னும் கீழ்ப் பகுதி சுத்தம் செய்வர். அடுத்து, அதன் முனையை கத்தரிப்பார்கள், அப்போது அது குழாய் போல் இருக்கும். அந்த குழாய்ப் பகுதியில் ஒரு கூரான கம்பியை நுழைத்து உள்ளே உள்ள தூசிகளை வெளியேற்றுவார்கள்.

அடுப்பில் ஒரு பாத்திரத்தை வைத்து அதில் மணலைப் பரப்புவார்கள். மணல் நன்றாகக் சூடு ஏறியதும், இறகை எடுத்து அதற்குள் சூடான மணலை நிரப்புவார்கள். அடுத்து, அந்த இறகை மணலோடு சேர்த்து மணலில் புதைத்துவிடுவர். இதனால் அது இன்னும் நன்றாகச் சூடாகும். சிறிது நேரம் கழிந்து எடுத்துப் பார்க்கும்போது. அடிப்பகுதி மெல்லிய மஞ்சள் நிறத்தில் மாறியிருந்தால் அடுப்பை அணைத்துவிட்டு இறகை வெளியில் எடுத்து மணலை அகற்றுவர். இவ்வாறு செய்வதால் தண்டுப் பகுதியின் கீழ் பகுதி உறுதியாக மாற்றப்படுகிறது. அடுத்து இறகின் அடிப்பகுதியில் சிறு கத்தியைக் கொண்டு ஒரு கோடு கிழிப்பர். மை பேனாவில் உள்ள நிப் போல் அந்தக் கோடு இருக்கும்.

இதன் பிறகு ஒரு மைக்கூட்டை எடுத்து பக்கத்தில் வைத்துக்கொண்டு. விசிறி பகுதி மேலே இருக்குமாறு. முனை உள்ள பகுதி கீழே உள்ளவாறு. பேனா பிடிப்பதைப் போலவே இறகை எடுத்து அதன் அடிப்பகுதியைப் புட்டிக்குள் நுழைத்து மையைத் தொட்டுப் பிறகு எழுதுவர்.

மேற்கோள்கள்
-----------

1. ↑  மருதன் (14 பெப்ரவரி 2018). "பேனா தயாரிப்பது எப்படி?". *கட்டுரை*. தி இந்து தமிழ். பார்க்கப்பட்ட நாள் 14 பெப்ரவரி 2018. `{{cite web}}`: Check date values in: `|accessdate=` and `|date=` (help)
**கே. என். ஒய் பதஞ்சலி** (K. N. Y. Patanjali) இவர் ஆந்திராவைச் சேர்ந்த பிரபல எழுத்தாளரும், பத்திரிகையாளருமாவார். இவர் ஈனாடு, ஆந்திர பூமி, உதயம், ஆந்திர பிரபா போன்ற பல்வேறு செய்தித்தாள்களில் பணியாற்றினார். சாக்சி என்ற செய்தித்தாளின் ஆசிரியராகவும் இருந்துள்ளார். இவர் பல புதினங்கள் மற்றும் சிறுகதைகளை எழுதியுள்ளார். இவரது பெரும்பாலான எழுத்துக்கள் இவரது சொந்த நையாண்டி பாணியைக் கொண்டுள்ளன. இவர் 2009 மார்ச் 11 அன்று விசாகப்பட்டினத்தில் காலமானார்.

தனிப்பட்ட வாழ்க்கை
------------------

பதஞ்சலி 1952 மார்ச் 29 அன்று ஆந்திரப் பிரதேசத்தின் விசயநகர மாவட்டத்தில் அலந்தா என்ற ஊரில் கே. வி. வி. கோபால இராஜு மற்றும் சீதா தேவி ஆகியோருக்கு பிறந்தார். தொடக்கக் கல்வியைத் தொடரும் போதே, ஆயுர்வேதத்தையும் தனது தந்தையிடமிருந்து கற்றுக்கொண்டார். சிறு வயதிலிருந்தே எழுதத் தொடங்கினார்.

பத்திரிகையாளர்
--------------

1975 ஆம் ஆண்டில் ஈநாடு செய்தித்தாளில் ஒரு பத்திரிகையாளராக சேர்ந்தார். 1984 வரை அங்கு பணியாற்றினார். 1984 முதல் 1990 வரை உதயம் செய்தித்தாளில் பணியாற்றினார். பின்னர் இவர் ஆந்திர பூமி, மற்றும் மகாநகர் ஆகியவற்றிலும் பணியாற்றினார். இவர் பதஞ்சலி பத்ரிகா என்ற சொந்த செய்தித்தாளை தொடங்கி 16 மாதங்கள் அதை வெளியிட்டார். பின்னர் 2003 ல் ஆந்திர பிரபாவில் சேர்ந்தார். இவர் சாக்சியின் ஆசிரியராக பொறுப்பேற்பதற்கு முன்பு சில மாதங்கள் டிவி 9 என்ற தொலைக்காட்சியுடன் பணிபுரிந்தார். சிறிது நேரம் கழித்து நோய்வாய்ப்பட்ட இவர் 2009 மார்ச் 11 அன்று விசாகப்பட்டினத்தில் ஒரு தனியார் மருத்துவமனையில் காலமானார்.

எழுத்தாளர்
----------

இரவி சாஸ்திரியின் எழுத்துக்களால் இவர் ஈர்க்கப்பட்டார். இவரது படைப்புகளில் *பெம்புடு ஜந்துவ்* (செல்லப்பிராணிகள்) என்பது பத்திரிகையாளர்களின் வாழ்க்கையை அடிப்படையாகக் கொண்டது. *காக்கி வனம்* என்பது காவல்துறையின் வாழ்க்கையை அடிப்படையாகக் கொண்டது.

விருதுகள்
---------

இரவி சாஸ்திரி, சாகந்தி சோமயாஜுலு என்ற பெயரில் நிறுவப்பட்ட விருதுகளை இவர் பெற்றுள்ளார். கிருட்டிண வம்சி இயக்கிய சிந்தூரம் படத்திற்கான வசனங்களையும் இவர் எழுதியுள்ளார். இந்த படத்திற்காக தங்கநந்தி விருதை வென்றுள்ளார்.

குறிப்புகள்
-----------

1. ↑  ALa. "వచన రచనా ఘనాపాటి పతంజలి". *visalaandhra.com*. Visalaandhra. Archived from the original on 20 டிசம்பர் 2016. பார்க்கப்பட்ட நாள் 13 December 2016. `{{cite web}}`: Check date values in: `|archive-date=` (help)
2. 1 2 3  "ప్రముఖ రచయిత పతంజలి ప్రధమ వర్ధంతి నేడు". *oneindia.com*. oneindia. பார்க்கப்பட்ட நாள் 13 December 2016.
3. ↑  "ప్రముఖ రచయిత, పాత్రికేయుడు పతంజలి మృతి". *telugu.webdunia.com*. Webdunia. பார்க்கப்பட்ட நாள் 13 December 2016.
4. ↑  "పాఠకుల రచయిత పతంజలి". *oneindia.com*. oneindia.com. பார்க்கப்பட்ட நாள் 13 December 2016.
**இலங்கையில் தமிழர் - ஒரு இனக்குழு ஆக்கம் பெற்ற வரலாறு** என்பது இலங்கையில் தமிழர்களுடைய வரலாறு கூறும் நூல் ஆகும். இந்நூலில், யாழ்ப்பாண இராச்சியம் தோன்றுவதற்கு முற்பட்ட காலம், குறிப்பாக பொ.ஆ.மு 300 தொடக்கம் பொ.ஆ 1200 வரையிலான காலப்பகுதி ஆய்வுக்கு எடுத்துக்கொள்ளப்பட்டுள்ளது. இந்த ஆய்வு நூலை கா. இந்திரபாலா எழுதியுள்ளார். குமரன் புத்தக இல்லம் பதிப்பித்த இந்நூலின் முதற்பதிப்பு 2006 ஆம் ஆண்டில் வெளியானது.

பின்னணி
-------

இந்த நூல் 40 ஆண்டுகளுக்கு மேற்பட்ட ஆய்வுகளின் விளைவாக உருவானது என்பதை இந்நூலுக்கான நூலாசிரியரின் முன்னுரையில் இருந்து அறிய முடிகிறது. நூலாசிரியரின் மேற்படிப்போடு தொடர்புடைய ஆய்வுகள் மூலம் சேகரிக்கப்பட்ட தகவல்களும், அதன் பின்னர் அண்மைக் காலம் வரை கிடைத்த தகவல்களுமே இந்நூலுக்கான அடிப்படை. இந்த நூலுக்கு உதவிய தரவுகளை முன்வைத்து இதே விடயம் சார்ந்ததும் இதே நூலாசிரியரால் எழுதப்பட்டதுமான ஆங்கில நூல் ஒன்று 2005 ஆம் ஆண்டில் வெளியிடப்பட்டது.

நோக்கம்
-------

இலங்கையில் சிங்களவரும் தமிழரும் நீண்ட காலமாகவே இலங்கையில் வாழ்ந்து வந்துள்ளனர். இவ்வாறு, இலங்கையின் வரலாற்றுக் காலத்தின் தொடக்க நூற்றாண்டுகளில் வாழ்ந்த தமிழர்களைப் பற்றியும், ஆரம்பத்தில் தீவின் பல பகுதிகளிலும் பரந்து வாழ்ந்த இவர்கள் பிற்காலத்தில் வடக்கு, வடமேற்கு, கிழக்கு ஆகிய பகுதிகளில் செறிந்து ஒரு தமிழ் பேசும் சமூகமாக உருவான வரலாறு குறித்தும் ஆராய்வதே இந்த நூலின் நோக்கமாக இருந்துள்ளது.

உள்ளடக்கம்
----------

அறிமுக உரையைத் தொடர்ந்து வரும் இந்நூல் எட்டுப் பிரிவுகளாகப் பின்வரும் தலைப்புக்களில் அமைகின்றது.

1. மக்கள் வருகை
2. ஆதி இரும்புக்காலம்
3. ஆரியரும் திராவிடரும்
4. இளமக்களும் தமிழ் மக்களும்
5. ஆதி வரலாற்றுக்காலம்
6. ஹெள மக்களும் தமிழ் மக்களும்
7. ஹெளவரும் தமிழரும்
8. சிங்களரும் தமிழரும்

இவற்றின் பின்னர் பின்னுரையும் அதைத் தொடர்ந்து பிற்சேர்க்கைப் பகுதியில் இலங்கைத் தமிழர் வரலாற்றோடு தொடர்புடைய 9 பிற்சேர்க்கைகள் தரப்பட்டுள்ளன. இவை, சமஸ்கிருதமயமாக்கக் கதைகள், ஆனைக்கோட்டை முத்திரை, கந்தரோடை முத்திரை, கந்தரோடை பிராமிக் கல்வெட்டு, ராஜராஜப் பெரும்பள்ளி, சைவ வெண்கலச் சிற்பங்கள், ஈழம் எனப்பட்ட தெங்கு, அனுராதபுரத்தில் உள்ள தமிழ்க் கல்வெட்டுக்கள், தென்னிலங்கை என்னும் தலைப்புக்களில் அமைந்தவை.

இவற்றோடு சிறப்புச் சொல் விளக்கம், தமிழ் ஆங்கில மொழிகளிலான நூற் பட்டியல், சொல்லடைவு ஆகிய பகுதிகள் உள்ளன. நூலின் இறுதியில் 5 நிலப்படங்களும், 36 படங்களும் சேர்க்கப்பட்டுள்ளன.

குறிப்புகள்
-----------

1. ↑  "இலங்கையில் தமிழர்-ஓர் இனக்குழு ஆக்கம் பெற்ற வரலாறு, பொது ஆண்டிற்கு முன்(கி.மு) 300 முதல் பொது ஆண்டு (கி.பி) 1200 வரை' ! பேராசிரியர் இந்திரபாலா அவர்களின் நூல் அறிமுகம்!". Archived from the original on 2016-03-05. பார்க்கப்பட்ட நாள் மார்ச் 18, 2014. `{{cite web}}`: Check date values in: `|accessdate=` (help)
2. ↑  "ஈழப்போராட்டம் பேசும் நூல்கள்". பார்க்கப்பட்ட நாள் மார்ச் 18, 2014. `{{cite web}}`: Check date values in: `|accessdate=` (help)

இவற்றையும் பார்க்கவும்
----------------------

* இலங்கைத் தமிழர் வரலாறு - தமிழ் நூல் பட்டியல்
* இலங்கையில் திராவிடக் கட்டிடக்கலை (நூல்)
**இந்தியாவை மாற்றும் பெண்கள் விருது** *(Women Transforming India)* என்ற போட்டி இந்திய அரசின் இணையதளமான எனது அரசு, இந்தியாவை மாற்றும் தேசிய நிறுவனம், ஐக்கிய நாடுகள் சபை ஆகியவற்றின் ஆதரவோடு ஒவ்வோர் ஆண்டும் நடைபெறுகிறது. உயர்பதவியை மறுக்கும் கட்டமைப்பை உடைத்து, ஒரே மாதிரியான சவால்களை எதிர்கொள்ளும் விதிவிலக்கான பெண் தொழில்முனைவோரை இவர்கள் மதிக்கிறார்கள்.

முதலாவது விருதுகள் 2016 ஆம் ஆண்டு வழங்கப்பட்டன. மூன்று வெற்றியாளர்களைத் தேர்ந்தெடுப்பதற்காக 10 பெயர்கள் அடங்கிய ஒரு பட்டியல் எனது அரசு இணையதளத்தில் பொது வாக்கெடுப்புக்கு வைக்கப்படும் என்று அறிவிக்கப்பட்டது. ஆனால் உண்மையில் கிட்டத்தட்ட 1,000 விண்ணப்பங்களில் 25 பெயர்கள் கொண்ட ஒரு குறுகிய பட்டியல் எனது அரசு இணையதளத்தில் வெளியிடப்பட்டது. பொது வாக்கெடுப்பில் 12 வெற்றியாளர்கள் தேர்ந்தெடுக்கப்பட்டனர். ஆறு நபர்கள் முதல் பரிசுக்கு உரியவர்களாகவும் ஆறு நபர்கள் இரண்டாம் பரிசுக்கு உரியவர்களாகவும் பிரிக்கப்பட்டனர்.

2017 ஆம் ஆண்டில் சுமார் 3,000 நுழைவுதாரர்களிடமிருந்து 12 வெற்றியாளர்கள் தேர்வு செய்யப்பட்டனர். 2018 ஆம் ஆண்டில் 2,500 க்கும் மேற்பட்ட உள்ளீடுகளில் இருந்து 15 வெற்றியாளர்கள் தேர்வு செய்யப்பட்டனர்.

மேற்கோள்கள்
-----------

1. 1 2  "Women Transforming India Awards 2018". United Nations in India. 2018. Archived from the original on 8 ஜூன் 2019. பார்க்கப்பட்ட நாள் 9 March 2019. `{{cite web}}`: Check date values in: `|archive-date=` (help)
2. ↑  "Women Transforming India - #WomenTransform". *myGov*. Government of India. 2016. பார்க்கப்பட்ட நாள் 9 March 2019.
3. ↑  "Women Transforming India Awards 2016: Celebrating Women Change Makers". NITI Aayog. 2016. பார்க்கப்பட்ட நாள் 10 March 2019.
4. ↑   *Celebrating Women Change Makers in India: Women Transforming India awards 2016*. NITI Aayog.. பார்த்த நாள்: 10 March 2019.
5. ↑  "Women Transforming India Awards 2017: Meet the 12 incredible winners who transformed India". *Financial Express*. 29 August 2017.. பார்த்த நாள்: 9 March 2019.